BlogMenai.com: Goblygiadau'r dadleuon teledu i etholiad 2016
Mae hyn yn newyddion arbennig o dda i'r Blaid - os cawn gadarnhad heddiw y bydd yn digwydd ac y bydd y Blaid mewn un o'r dadleuon (neu fwy - dwy ydi'r awgrym hyd y gwela i). Does 'na rili ddim ffordd y gallith hi fod ar ei cholled, onid ydi Leanne Wood yn gwneud smonach llwyr ohoni.
Ta waeth, bydd hwn yn un o'r cyfleoedd gorau i Blaid Cymru ei gael yn ei holl hanes, os nad y gorau, i'w chyflwyno ei hun i'r etholwyr. Byddai gwneud smonach ohoni'n drychineb lwyr, ond dwi'n meddwl y byddai hyd yn oed perfformiad gweddol gan bwy bynnag fydd yn cynrychioli'r Blaid yn ennill pleidleisiau, a hyd yn oed seddi.
(Wnes i ddarogan yn ddiweddar na alla i weld y Blaid mewn difrif yn cael mwy na 3 sedd - byddai lle yn y dadleuon teledu wir yn newid fy marn ar hyn)
Fyddwn i ddim yn poeni llawer Jason - mae Leanne yn dod trosodd yn dda ar y teledu - a bydd yna cryn gyferbyniad rhyngddi hi a'r tri miliwnydd.
I fod yn onest efo chdi dwi'n meddwl na go lew ydi hi - weithia ma hi'n dda, weithia ma hi'n weddol. Ond fi ydi hynny. Ta waeth, dwi'm yn rhagweld hi'n neud smonach ohoni. Fydd jyst ymddangos yn y dadleuon yn fonws anhygoel i'r Blaid
Mi fydd y tri miliwnydd yn chwarae ar emosiynau'r gwylwyr. Ofn.....rhaid adnewyddu Trident gan fod Rwsia neu ISIL neu bwy bynnag yn bygwth. Yna, byddant yn dweud fod rhaid cwtogu ar wariant neu fydd y bunt yn gwanhau a chyfraddau llog yn gorfod codi. Yr ail o'r rhain yw 'trachwant'. Dyna'r ddau emowsiwn cryfaf; ofn a thrachwant. Gobeithio fydd gan y Blaid atebion deche i'r ofnau hyn.